<classify> SERIKALI ya Mapinduzi ya Zanzibar SMZ imesema tayari bandari zote zilizopo Unguja na Pemba zimewekewa vifaa vya ukaguzi ambavyo vitasaidia kudhibiti uingizaji wa dawa za kulevya nchini.Hayo yalisemwa na Waziri wa Nchi, Ofisi ya Makamu wa pili wa Rais, Mohamed Aboud wakati akijibu hoja za utekelezaji wa maagizo ya wajumbe wa Baraza la Wawakilishi wa kamati ya viongozi wakuu wa serikali.Aboud alisema imebainika kwamba baadhi ya wananchi huzitumia vibaya bandari zilizopo nchini kwa ajili ya kuingiza dawa za kulevya na vitu vingine hatari ikiwemo silaha.Alisema tayari vifaa vya ukaguzi vimefungwa katika bandari ya Malindi pamoja na bandari za Pemba kwa ajili ya kufanya ukaguzi wa mizigo ya abiria.Mheshimiwa Spika napenda kuwajulisha wajumbe kwamba tayari bandari zetu zimepatiwa vifaa vya ukaguzi wa mizigo kwa ajili ya kunasa vitu hatari ikiwemo dawa za kulevya na silaha,amesema.Alifahamisha kwamba katika kipindi cha siku za karibuni kumejitokeza tatizo la uingizaji wa dawa za kulevya nchini kutoka katika mikoa jirani na nchi za nje.Alisema bandari ambazo zimepatiwa vifaa vya ugunduzi wa vitu vya hatari ni Malindi pamoja na Mkoani kisiwani Pemba.Bandari za Malindi na Mkoani tumezipatia vifaa vya ugunduzi wa vitu vya hatari ikiwemo dawa za kulevya pamoja na silaha za hatari,alisema.  <topic>: kitaifa 